. ****

Република Србија

ОПШТИНА ВЛАСОТИНЦЕ

ОПШТИНСКА ИЗБОРНА КОМИСИЈА

бр.013-26/2024

01.12.2024.године

В Л А С О Т И Н Ц Е

На основу члана 72.Закона о локалним изборима („Службени гласник РС“, број 14/22 и 35/24), Општинска изборна комисија општине Власотинце, на седници одржаној дана 01.12.2024. године донела је

**РЕШЕЊЕ**

**о додели мандата**

I

Са изборне листе АЛЕКСАНДАР ВУЧИЋ-Власотинце не сме да стане коју је за локалне изборе за одборнике Скупштине општине Власотинце, одржаних дана 17.12.2023.године поднела Коалиција: Александар Вучић - Власотинце не сме да стане, а ради попуњавања упражњеног одборничког места, насталог престанком мандата одборнику, Сањи Стојиљковић из Конопнице, због подношења оставке, додељује се мандат следећем кандидату са Изборне листе АЛЕКСАНДАР ВУЧИЋ-Власотинце не сме да стане, и то Лидији Станковић, дипл.филологу из Стајковца, рођ.1987.године.

II

Кандидату коме је додељен мандат Општинска изборна комисија ће издати уверење да је изабран.

III

Решење објавити на веб-презентацији и у „Службеном гласнику града Лесковца“.

IV

Решење доставити кандидату коме је мандат додељен.

V

Против овог Решења подносилац проглашене изборне листе има право да поднесе приговор Општинској Изборној комисији општине Власотинце у року од 72 сата од објављивања решења.

**О б р а з л о ж е њ е**

На седници Скупштине општине Власотинце одржаној дана 29.11.2024.године донета је Одлука о престанка мандата одборника Скупштине општине Власотинце, Сање Стојиљковић из Конопнице са Изборне листе АЛЕКСАНДАР ВУЧИЋ-Власотинце не сме да стане, због подношења оставке.

У складу са чланом 72.Закона о локалним изборима мандат који престане одборнику пре него што истекне време на које је изабран изборна комисија решењем додељује првом наредном кандидату са исте изборне листе којем није био додељен мандат одборника у року од два дана од дана када је констатовано да је престао мандат.

С тим у вези, Скупштина општине је Општинској Изборној комисији општине Власотинце доставила одлуку којом се констатује да одборнику Сањи Стојиљковић престаје мандат одборника Скупштине општине Власотинце, са Изборне листе АЛЕКСАНДАР ВУЧИЋ-Власотинце не сме да стане, због подношења оставке, а у циљу доделе мандата првом наредном кандидату са наведене изборне листе, којем није додељен мандат одборника.

Први наредни кандидат са изборне листе АЛЕКСАНДАР ВУЧИЋ – Власотинце не сме да стане коме није додељен мандат је Лидија Станковић из Стајковца, рођена 1987.године, дипл.филолог.

Сходно наведеном, на седници од 01.12.2024.године одлучено је као у диспозитиву овог решења.

ПП:Против овог Решења подносилац проглашене изборне листе има право да поднесе приговор Општинској Изборној комисији општине Власотинце у року од 72 сата од објављивања решења

**ОПШТИНСКА ИЗБОРНА КОМИСИЈА ОПШТИНЕ ВЛАСОТИНЦЕ**

**ПРЕДСЕДНИК**

**Ненад Илић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**